
                  Nr.23/259/2007
BIROUL PERMANENT

AL

CAMEREI DEPUTAŢILOR



În conformitate cu prevederile art.95 din Regulamentul Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Acordului privind Transportul Aerian între Comunitatea Europeană şi statele sale membre, pe de o parte şi Statele Unite ale Americii pe de altă parte, semnat la Bruxelles la 25 aprilie 2007 şi Washington la 30 aprilie 2007, primit cu adresa nr.789 din 28 noiembrie 2007.



Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

R A P O R T

asupra proiectului de Lege pentru ratificarea Acordului privind Transportul Aerian între Comunitatea Europeană şi statele sale membre, pe de o parte şi Statele Unite ale Americii pe de altă parte, semnat la Bruxelles la 25 aprilie 2007  şi Washington la 30 aprilie 2007



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 789 din 28 noiembrie 2007, pentru dezbatere în fond a proiectului de Lege pentru ratificarea Acordului privind Transportul Aerian între Comunitatea Europeană şi statele sale membre, pe de o parte şi Statele Unite ale Americii pe de altă parte, semnat la Bruxelles la 25 aprilie 2007 şi Washington la 30 aprilie 2007.



Prin acest acord se urmăreşte crearea unei pieţe unice pentru transportul aerian între statele membre ale Uniunii Europene şi Statele Unite ale Americii precum şi pentru eliminarea unor prevederi ale acordurilor bilaterale încheiate direct între unele state membre ale Uniunii Europene şi Statele Unite ale Americii, care încalcă legislaţia comunitară.



Proiectul de lege a fost avizat favorabil de Consiliul Legislativ, cu nr.1371 din 8 octombrie 2007.



Proiectul de lege a fost avizat favorabil de Comisia pentru politică externă, cu nr.P.L.x 789 din 6 decembrie 2007 şi de Comisia juridică, de disciplină şi imunităţi, cu nr.P.L.x 789 din 3 decembrie 2007.



În conformitate cu prevederile Constituţiei României, republicată, Camera decizională pentru acest proiect de lege este Senatul.


Examinarea proiectului de lege a avut loc în şedinţa comisiei din data de 12 decembrie 2007.



La lucrări au fost prezenţi 17 deputaţi din totalul de 20 deputaţi membri ai comisiei.



La dezbaterile asupra proiectului de lege au participat următorii specialişti din Ministerul Transporturilor: Oransa Munteanu – director, Ioan Dumitrescu – director general adjunct şi Adriana Nistor – consilier.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma propusă de iniţiator.



Prin obiectul de reglementare şi conţinut, proiectul de lege face parte din categoria legilor ordinare.
              PREŞEDINTE,                                               SECRETAR,
                Iulian Iancu                                                  Aurelia Vasile
Consilier parlamentar,

Daniel Bădina

